Nafarroako Parlamentuko Mahaiak, 2020ko abenduaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, industrialdeetako hondakin-bilketari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko abenduaren 21ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera idatzi hauek aurkezten dizkio Legebiltzarreko Mahaiari, izapidetu ditzan:

Joan den urrian Landa Garapeneko eta Ingurumeneko Departamentuko Ekonomia Zirkularraren eta Klima Aldaketaren Zerbitzutik “Dokumentazioa hobetzeko errekerimendu” bat igorri zitzaien toki-entitate batzuei, industrialdeetako hondakin-bilketari buruzkoa, berez etxeko hondakin edo gisakotzat jotzen direnetatik harago iritsiko litzatekeena.

Hori dela-eta, honako galdera hauek egiten ditut, idatziz erantzun dakien:

1.- Zein entitateri igorri zaie “Dokumentazioa hobetzeko errekerimendu” hori?

2.- Zein erantzun eman dute errekeritutako entitateek?

3.- Entitate horietan berez industriakoak diren hondakin bilduetatik zenbat tona utzi dituzte aipatu entitateek Nafarroan baimendutako hondakinen zabortegietan? Nola banakatzen dira tona horiek, entitate bakoitzeko?

Iruñean, 2020ko abenduaren 12an

Foru parlamentaria: Adolfo Araiz Flamarique